
လူကိုယ်တိုင်တက်ရောက်မှု နှင့် အွန်လိုင်းသင်တန်းတွင် အဖွင့်စကားပြောဆိုခြင်း-

သင်တန်းသားများကို အခန်းထဲရှိ ၎င်းတို့မသိသော တစ်စုံတစ်ယောက်ကို ရှာဖွေပြီး မိတ်ဆက်ရန် ပြောပါ။ 
မိတ်ဆက်စကားများ ပြောကြားပြီးသည်နှင့် နှစ်ဦးစလုံးသည် မိမိတို့ မည်သူမည်ဝါဖြစ်သည်ကို ဖော်ပြရန် စကားလုံး ၅ လုံးဖြင့် မိမိကိုယ်ကို ဖော်ပြရန် လိုအပ်ပါသည် (ဥပမာ- အမျိုးသမီး၊ အရပ်ရှည်သူ၊ အီဂျစ်လူမျိုး၊ ဘီးတပ်ကုလားထိုင်အသုံးပြုသူ၊ ခေါင်းမာသူ)။ 
သင်တန်းပို့ချသူသည် သင်တန်းသားအရေအတွက်ကို လေ့ကျင့်ခန်းနှင့် သတ်မှတ်ပေးထားသောအချိန်အလိုက် သတိပြု၍ဆုံးဖြတ်ရမည်။ အဖွဲ့ငယ်များအတွက် အားလုံးကို ပါဝင်ဆောင်ရွက်ရန် ဖိတ်ခေါ်နိုင်ပါသည်၊ အဖွဲ့ကြီးများတွင် သင်တန်းပို့ချသူသည် ၎င်းတို့၏ အချက်အလက်များကို ဆန္ဒအလျောက်ပြောဆိုရန် ကျပန်းသင်တန်းသားများကို ရွေးချယ်ရမည်။ 
လူကိုတိုင်တက်ရောက်မှုသင်တန်းများ အတွက်-
အဖွဲ့ငယ်တစ်ခုတွင် ပြုလုပ်ပါက မိတ်ဆက်သည့်အနေဖြင့် အဖွဲ့ဝင်များအား တစ်ဦးနှင့်တစ်ဦးအကြောင်း ဖော်ပြထားသော စကားလုံးများကို အဖွဲ့၏ ကျန်အဖွဲ့ဝင်များအား ဖတ်ပြစေပါ။ 
အွန်လိုင်းသင်တန်းများအတွက်-
သင်တန်းသားအုပ်စုငယ်များအတွက် - လူတစ်ဦးချင်းစီအား အသံဖွင့်ရန်၊ ၎င်းတို့၏ဗီဒီယိုကိုဖွင့်ရန်၊ ၎င်းတို့၏ အလုပ်အကိုင် အခန်းကဏ္ဍနှင့် ၎င်းတို့မည်သူမည်ဝါဖြစ်ကြောင်း ဖော်ပြရန် စကားလုံး ၅ လုံးနှင့်အတူ ၎င်းတို့ကိုယ်ကိုယ် မိတ်ဆက်ရန် တောင်းဆိုပါ။
သင်တန်းသား အုပ်စုကြီးများအတွက် - မှတ်ချက်ကဏ္ဍတွင် သင်တန်းသားများအား ၎င်းတို့၏ ဖော်ပြချက် စကားလုံးများကို စာရိုက်ထည့်ရန် ပြောပါ၊ ထို့နောက် သင်တန်းပို့ချသူက အနည်းငယ်ကို ရွေးချယ်ပြီး ဖတ်ပြနိုင်သည်။
ကျွန်ုပ်တို့အားလုံးဟာ ကျွန်ုပ်တို့ဘယ်သူလဲဆိုတာကို ဖြစ်စေပြီး ပါဝင်ပတ်သက်မှုခံစားချက်ကို ဖြစ်ပေါ်စေတဲ့ အပြန်အလှန်ဆက်စပ်နေတဲ့ အချက်တွေနဲ့ ဖွဲ့စည်းထားတယ်ဆိုတာကို ဒါက သရုပ်ပြဖို့ပါ။ 

ဆလိုက်တင်ဆက်မှုကို စတင်ပါ ...



ဆလိုက် ၀၁ - DRG (မသန်စွမ်းမှု ရည်ညွှန်းအဖွဲ့) နှင့် မိတ်ဆက်ခြင်း
သင်တန်းပို့ချသူက DRG (မသန်စွမ်းမှု ရည်ညွှန်းအဖွဲ့) နှင့် ဤသင်တန်း၏ ရည်ရွယ်ချက်ကို မိတ်ဆက်ပေးရန် 
ရည်ရွယ်ချက်- မသန်စွမ်းသူများ အကျုံးဝင်ပါဝင်သော ကမ္ဘာကြီးအတွက် အထောက်အကူပြုပစ္စည်း
DRG သည် လူသားချင်းစာနာထောက်ထားမှုဆိုင်ရာ လုပ်ဆောင်မှုတွင် မသန်စွမ်းသူများ အကျုံးဝင်ပါဝင်ခြင်းဆိုင်ရာ ရည်ညွှန်းအဖွဲ့ (ဆိုလိုသည်မှာမသန်စွမ်းမှု ရည်ညွှန်းအဖွဲ့၊ DRG) တစ်ခု ဖြစ်သည်။ 

[bookmark: _Hlk91143105]ဆလိုက် ၀၂ - မသန်စွမ်းမှု ရည်ညွှန်းအဖွဲ့ (DRG) နောက်ခံအချက်အလက်
သင်တန်းပို့ချသူ မှတ်စု
တွဲဖက်ဆောင်ရွက်ပေးသူများကို အကျဉ်းချုပ်မိတ်ဆက်ပေးခြင်း
IASC လမ်းညွှန်ချက်များ စတင်ခဲ့ပြီး လုပ်ငန်းအဖွဲ့၏ တာဝန်ပြီးဆုံးချိန် ၂၀၂၀ ခုနှစ်၌ HNPW တွင် အစပြုတည်ထောင်ခဲ့ပြီး စတင်အသုံးပြုမှုနှင့် အရှိန်အဟုန် ဆက်လက်ရှိနေစေရန် လိုအပ်ပါသည်။ 
ညှိနှိုင်းထားသော ချဉ်းကပ်မှုအတွက် OPD များ၊ ကုလသမဂ္ဂအဖွဲ့အစည်းများနှင့် အစိုးရမဟုတ်သော အဖွဲ့အစည်းများကို စုစည်းခြင်း
မသန်စွမ်းမှု ပါဝင်ခြင်းကို ၎င်းတို့၏လုပ်ငန်းတွင် ထည့်သွင်းလာရန်နှင့် DRG ၏လုပ်ငန်းတွင် အခြား 'သီးခြားသာလွန်သော' ဦးစားပေးများကို ထင်ဟပ်စေရန် IASC RG2၊ Gender RG၊ MHPSS RG နှင့် အခြားညှိနှိုင်းရေး ယန္တရားများနှင့် ချိတ်ဆက်ခြင်း (တစ်သီးပုဂ္ဂလလုပ်ဆောင်မှုများကို ရှောင်ရှားခြင်း)
လူသားချင်းစာနာထောက်ထားမှုဆိုင်ရာ သို့မဟုတ် မသန်စွမ်းမှုဆိုင်ရာ လုပ်ဆောင်မှုများတွင် ပါဝင်ဆောင်ရွက်ရန် အခွင့်အလမ်းများ အပါအဝင် DRG အဖွဲ့ဝင်များကို အသိပေးခြင်း
ဆလိုက် ၀၃ - မသန်စွမ်းမှု ရည်ညွှန်းအဖွဲ့ (DRG) ၏ လုပ်ငန်းဆောင်တာများ

ဆလိုက် ၀၄-  လက်လှမ်းမီ အသုံးပြုနိုင်မှု စစ်ဆေးခြင်းနှင့် သက်ရောက်မှု အခိုက်အတန့် ဖော်ပြချက်
သင်တန်းပို့ချသူ မှတ်စု- 
သင်တန်းသားများ တင်သွင်းသော လျှောက်လွှာပုံစံများကို ရည်ညွှန်းရန် လိုအပ်ပါသည်။ မှတ်ချက်- သင်တန်းသားများသည် ၎င်းတို့၏ မသန်စွမ်းမှုနှင့်ပတ်သက်၍ ယုံကြည်မှုရှိပါက (အဖွင့်စကားတွင် မည်သူသည် မသန်စွမ်းမှုအပေါ် ယုံကြည်မှုရှိသည်ကို သင်သတိပြုမိနိုင်ပါမည်)၊ ၎င်းတို့၏ သင့်တင့်လျောက်ပတ်သော
အထောက်အကူများသည် လိုအပ်ချက်များနှင့် ကိုက်ညီမှုရှိမရှိ (ဆိုလိုသည်မှာ သင်သည် ဖန်သားပြင်ကို မြင်နိုင်လောက်အောင် နီးကပ်စွာထိုင်နေပါသလား၊ မီးများ အလွန်လင်းနေပါသလား၊ ကျွန်ုပ်အား ကောင်းကောင်း ကြားရပါသလား စသည်ဖြင့်) တိုက်ရိုက်မေးမြန်းနိုင်ပါသည်။
တစ်နည်းအားဖြင့်၊ ကြိုတင်စစ်ဆေးခြင်းလျှောက်လွှာပုံစံအပေါ် အခြေခံ၍ သင့်တင့်လျောက်ပတ်သောအွန်လိုင်းပို့ချမှု မှတ်စုများ-
သက်ရောက်မှုလေ့ကျင့်ခန်းများတွင် ဗီဒီယိုများနှင့်/သို့မဟုတ် ရုပ်ပုံများ ရှိပါသည်။ ဗီဒီယိုအားလုံးတွင် ဇာတ်ကြောင်းပြောခြင်း ပါဝင်သော်လည်း စာတန်းထိုးခြင်း မလိုအပ်သောကြောင့် ဗီဒီယိုကို ဇာတ်ကြောင်းပြောရန် လက်ဟန်ပြ ဘာသာပြန်သူ လိုအပ်နိုင်မှုအတွက် သို့မဟုတ် ဗီဒီယိုတွင် ပါဝင်သော ရုပ်ပုံများ၏ အကျဉ်းချုပ်ဖော်ပြချက်ကို သင်တန်းပို့ချသူက ပေးရန်အတွက် သင်တန်းသားများအား အချိန်ထပ်ဆောင်းပေးရန် လိုအပ်နိုင်ပါသည်။ 
လူကိုယ်တိုင်တက်ရောက်သော သင်တန်းပို့ချမှု မှတ်စုများ-
သက်ရောက်မှုလေ့ကျင့်ခန်းများတွင် ဗီဒီယိုများနှင့်/သို့မဟုတ် ရုပ်ပုံများ ရှိပါသည်။ ဗီဒီယိုအားလုံးတွင် ဇာတ်ကြောင်းပြောခြင်း ပါဝင်သော်လည်း စာတန်းထိုးခြင်း မလိုအပ်သောကြောင့် ဗီဒီယိုကို ဇာတ်ကြောင်းပြောရန် လက်ဟန်ပြ ဘာသာပြန်သူ လိုအပ်နိုင်မှုအတွက် သို့မဟုတ် ဗီဒီယိုတွင် ပါဝင်သော ရုပ်ပုံများ၏ အကျဉ်းချုပ်ဖော်ပြချက်ကို သင်တန်းပို့ချသူက ပေးရန်အတွက် သင်တန်းသားများအား အချိန်ထပ်ဆောင်းပေးရန် လိုအပ်နိုင်ပါသည်။ 


အထွေထွေအထောက်အကူများကို ရှင်းပြပါ ထို့နောက် သင်တန်းသားများအား နောက်ထပ်တစ်စုံတစ်ရာ လိုအပ်ပါက သင့်အား အသိပေးပါရန် တောင်းဆိုပါ။ – “ကျွန်ုပ်တို့သည် သင်၏ သီးခြားလိုအပ်ချက်များကို မှတ်သားထားပါသည်၊ သို့သော် သင်တန်းကို ပို့ချနေစဉ်တွင် တစ်စုံတစ်ရာနှင့် ပတ်သက်၍ အခက်အခဲရှိပါက သင်၏ သင်တန်းပို့ချသူနှင့် ဆက်သွယ်ပါ။”ဟု ပြောပါ


ဆလိုက် ၀၅ –သင်ခန်းစာ ၆ အကျဉ်းချုပ်
[bookmark: _Hlk91155589]သင်တန်းပို့ချသူ မှတ်စု-
ဖတ်ပြပါ- (သင်တန်းသားများသည် စီးရီးရှိ သင်ခန်းစာ ၆ သင်တန်းကို တက်ရောက်ပြီးမှသာ)
သင်ခန်းစာ ၆ ရဲ့ အလေးပေးဆွေးနွေးမှုကတော့ မသန်စွမ်းမှုပါဝင်တဲ့ စီမံကိန်းစက်ဝန်း အစီအစဉ်ရဲ့ အစိတ်အပိုင်းတွေကို ဖော်ထုတ်ဖို့ပါ။ PCM ၏ အဓိကအဆင့်သုံးဆင့်တွင် မဖြစ်မနေလုပ်ဆောင်ရမည့်အချက်များကို ကျွန်ုပ်တို့ ဆွေးနွေးပြီး အသုံးချခဲ့ပါသည်။ လိုအပ်ချက်များစိကို စစ်အကဲဖြတ်ခြင်း၊ ဒီဇိုင်းနှင့် အစီအစဉ်ရေးဆွဲခြင်း၊ နှင့် စောင့်ကြည့်လေ့လာခြင်းနှင့် အကဲဖြတ်ခြင်း။
ဆလိုက် ၀၆- သင်ခန်းစာ ၆ ဗဟုသုတစစ်ဆေးခြင်း အကျဉ်းချုပ်
သင်တန်းပို့ချသူ မှတ်စု-
မှတ်ချက်- ဤဆလိုက်သည် သင်ခန်းစာ ၆ သင်တန်းတက်ရောက်ပြီးသူများအတွက်သာ သက်ဆိုင်ပါသည်။ ဒီဆလိုက်အတွက် အချိန်အများကြီး မသုံးပါနှင့်၊ အကြောင်းမှာ စီမံကိန်းစက်ဝန်း စီမံခန့်ခွဲမှု၏ အဆင့်တိုင်တွင် ပါဝင်ဆောင်ရွက်မှုအတွက် သူတို့သည် MDA များကို နားလည်ကြောင်း သေချာစေရန် အမြန်အကျဉ်းချုပ် ပြသပေးခြင်းဖြစ်သည်။
အောက်ပါမေးခွန်းများနှင့် ပတ်သက်ပြီး အကြံဉာဏ်အချို့ကို မျှဝေရန် သင်တန်းသားများအား တောင်းဆိုသည့်အခါ ပွင့်လင်းစွာမျှဝေရန် အားပေးပါ-
အကျုံးဝင်ပါဝင်မှုရှိသော စီမံကိန်းစက်ဝန်း စီမံခန့်ခွဲမှုအပေါ် သင်၏နားလည်မှုအပေါ် အခြေခံ၍ … 
“အဓိပ္ပာယ်ရှိသော ပါဝင်ဆောင်ရွက်မှုဆိုင်ရာ မဖြစ်မနေလုပ်ဆောင်ရမည့် လုပ်ဆောင်ချက်ကို အသုံးပြုခြင်း၊ မသန်စွမ်းမှု အကျုံးဝင်ပါဝင်မှုနှင့် ပါဝင်ဆောင်ရွက်မှုကို မြှင့်တင်ပေးမည့် အဆင့်တိုင်းအတွင်း အခွင့်အလမ်းများကို ဖော်ထုတ်ခြင်းနှင့် ပံ့ပိုးပေးသော ဝန်ဆောင်မှု၏ အကျိုးသက်ရောက်မှုကို တိုးတက်ကောင်းမွန်အောင် လုပ်ဆောင်ပါ”
အကြံပြုထားသော တုံ့ပြန်မှုများ (ပါဝင်ဆောင်ရွက်မှု အနည်းငယ်သာရှိပါက မေးမြန်းပါ)-
· လိုအပ်ချက်များကို စိစစ်အကဲဖြတ်ခြင်းအဆင့်အတွင်း ဥပမာများပေးရန် အားပေးပါ
	 - 	ဥပမာအားဖြင့် အကျုံးဝင်ပါဝင်မှု သေချာစေရန် တုံ့ပြန်သူများ၊				စာရင်းကောက်ယူသူများ နှင့် အချက်အလက်စုဆောင်းရေး ကိရိယာများကို ပြန်လည်သုံးသပ်ရန်အတွက် ဘေးဒုက္ခခံရသည့်လူဦးရေမှ OPD များကိုခန့်အပ်ပါ
	 - 	ဥပမာအားဖြင့် အချက်အလက်များ စုဆောင်းသည့်အခါနှင့် လိုအပ်ချက်များကို ဦးစားပေးမှုအတွက်				မတူညီသော အသက်အရွယ်/လိင် စသည်တို့မှ မသန်စွမ်းများနှင့် တိုင်ပင်ဆွေးနွေးရန် သေချာစေပါ
- 	ဥပမာ မသန်စွမ်းသူများနှင့် တိုက်ရိုက်တွေ့ဆုံမေးမြန်းခြင်း၊ အလွတ်သဘော ဆွေးနွေးပွဲများနှင့် လက်လှမ်းမီသော စစ်တမ်းများမှတစ်ဆင့် ဘေးအန္တရာယ်ကင်းရှင်းရေးနှင့် အကျုံးဝင်ပါဝင်မှုဆိုင်ရာများကို နားလည်ခြင်း
· စီမံကိန်းရေးဆွဲခြင်းနှင့် အကောင်အထည်ဖော်ခြင်းအဆင့်
- 	ဥပမာအားဖြင့် ဝန်ဆောင်မှု ပေးနေသော လမ်းကြောင်းများကို လူတိုင်း လက်လှမ်းမီအသုံးပြုနိုင်မှုအတွက် ဒီဇိုင်းထုတ်စေရန် နှင့် ဆက်သွယ်ရေး လမ်းကြောင်းများကို ဘေးဒုက္ခခံရသည့်လူဦးရေ အတွင်းရှိ မသန်စွမ်းသူများ၏ လိုအပ်ချက်များနှင့် သက်ဆိုင်သည့် ပုံစံအမျိုးမျိုးဖြင့် ရရှိနိုင်စေရန် မသန်စွမ်းသူများ၊ OPD များနှင့် တိုင်ပင်ဆွေးနွေးသည့် ဝန်ဆောင်မှုကို အလွယ်တကူရနိုင်ကြောင်း သေချာစေပါ
· စောင့်ကြည့်လေ့လာခြင်းနှင့် အကဲဖြတ်ခြင်းအဆင့်
- 	ဥပမာအားဖြင့် လမ်းကြောင်းမျိုးစုံမှ တုံ့ပြန်ချက်ယန္တရားများ အကျုံးဝင်ပါဝင်ပြီး မသန်စွမ်းသူများအတွက်  လက်လှမ်းမီ အသုံးပြုနိုင်စေရန် သေချာစေခြင်း
ဒုတိယမေးခွန်းကို ဖတ်ပါ-
“အတားအဆီးများ ဖော်ထုတ်ခြင်းနှင့် ဖယ်ရှားခြင်းဆိုင်ရာ မဖြစ်မနေလုပ်ဆောင်ရမည့် လုပ်ဆောင်ချက်ကို အသုံးပြု၍ မသန်စွမ်းမှု အကျုံးဝင်ပါဝင်ခြင်းနှင့် ပါဝင်ဆောင်ရွက်မှုကို မြှင့်တင်ပေးသည့် အဆင့်တစ်ခုစီတွင် ခြေလှမ်းတစ်လှမ်း/အစပျိုးမှုတစ်ခု ပါဝင်စေပါ”
အကြံပြုထားသော တုံ့ပြန်မှုများ (ပါဝင်ဆောင်ရွက်မှု အနည်းငယ်သာရှိပါက မေးမြန်းပါ)- လိုအပ်ချက်များကို စိစစ်အကဲဖြတ်ခြင်းအဆင့် 
ဥပမာ- အထောက်အကူပြုပစ္စည်းများ၊ ပြင်ပဝန်ဆောင်မှုများ အပါအဝင် မသန်စွမ်းသူများနှင့် သက်ဆိုင်သည့် သီးခြားလိုအပ်ချက်များ ခွဲခြမ်းစိတ်ဖြာခြင်း (သင့်တင့်လျောက်ပတ်သော
·  ရောထိုင်ခင်းစီစဥ်ပေးမှု အစီအစဥ် ကို အသိပေးရန်)
· ဥပမာ ဝန်ဆောင်မှုများနှင့် အဆောက်အအုံများသို့ အများနှင့်တန်းတူ ဝင်ရောက်အသုံးပြုနိုင်မှုကို တားဆီးမည့် ကျယ်ပြန့်သော အတားအဆီးများကို ဖော်ထုတ်ရန်  လက်လှမ်းမီ အသုံးပြုနိုင်မှုအတွက် စစ်ဆေးမှုများ
စီမံကိန်းဒီဇိုင်း၊ အစီအစဉ်ရေးဆွဲခြင်းနှင့် အကောင်အထည်ဖော်ခြင်းအဆင့်
· ဥပမာ လိုအပ်ချက်များကို စိစစ်အကဲဖြတ်အဆင့်တွင် ဖော်ထုတ်ထားသော လိုအပ်ချက်များအပေါ် အခြေခံ၍ ဦးစားပေးများ၊ အခြေခံအဆောက်အအုံဒီဇိုင်း၊ ဝန်ဆောင်မှုပေးအပ်သည့်နေရာများ၏ တည်နေရာနှင့် လွယ်ကူစွာ လက်လှမ်းမီ အသုံး ပြုနိူင်နိုင်မှုကို ဖော်ထုတ်ပါ
စောင့်ကြည့်လေ့လာခြင်းနှင့် အကဲဖြတ်ခြင်းအဆင့် 
· ဥပမာ - လက်လှမ်းမီအသုံးပြုနိုင်သော အခြေခံအဆောက်အအုံ၊ ဝန်ဆောင်မှုစသည်တို့၏ သက်ရောက်မှုကို အကဲဖြတ်သည့် လမ်းကြောင်းမျိုးစုံ တုံ့ပြန်ချက်ယန္တရားများ 
အွန်လိုင်းပို့ချမှု မှတ်စုများ-
ချက်လုပ်ဆောင်ချက်တွင် မျှဝေရန် သို့မဟုတ် အသံဖွင့်ပြီး နှုတ်ဖြင့် မျှဝေရန် သင်တန်းသားများကို အားပေးပါ။ တက်ကြွစွာမပါဝင်ပါက သင်တန်းသားတစ်ဦးကို ကျပန်းရွေးချယ်ပြီး ပေးထားသော အကြံပြုချက်အချို့ကို သဘောတူ/မတူ မေးမြန်းပါ 
လူကိုယ်တိုင်တက်ရောက်သော သင်တန်းပို့ချမှု မှတ်စုများ-
သင်တန်းသားများကို နှုတ်ဖြင့်မျှဝေရန် အားပေးပြီး အဖြူရောင်ဘုတ်ပေါ်တွင် အဖြေများကို မှတ်တမ်းတင်ပါ	


ဆလိုက် ၀၇- သင်ခန်းစာ ၇ ၏ အကျဉ်းချုပ်

သင်တန်းပို့ချသူ မှတ်စု-
ဤ သင်ခန်းစာတွင် မသန်စွမ်းသူများနှင့် ၎င်းတို့၏ မိသားစုများ အပါအဝင် ဘေးဒုက္ခခံရသည့်လူတိုင်းအတွက် တာဝန်ခံမှုကို မည်သို့တိုးတက်ကောင်းမွန်အောင် လုပ်ဆောင်မည်ကို ကျွန်ုပ်တို့ လေ့လာသွားပါမည်
လိင်ပိုင်းဆိုင်ရာ အမြတ်ထုတ်မှုနှင့် အနိုင်ကျင့်မှုသည် လူ့အခွင့်အရေးကို ကြီးမားသော ချိုးဖောက်မှုတစ်ခု ဖြစ်သောကြောင့် လိင်ပိုင်းဆိုင်ရာ အမြတ်ထုတ်မှုနှင့် အနိုင်ကျင့်မှု ယန္တရားများမှ ကာကွယ်မှု (PSEA) ကို iAAP ၏ တစ်စိတ်တစ်ပိုင်းအနေဖြင့်လည်း အသိပေးနိုင်ပါသည်။ ဤ သင်ခန်းစာမှသင်ယူမှုများကို PSEA ယန္တရားများတွင် မသန်စွမ်းမှု ပိုမိုအကျုံးဝင်ပါဝင်လာစေရာတွင် လိုက်လျောညီထွေဖြစ်အောင် အသုံးချနိုင်ပါသည်။

ဆလိုက် ၀၈- ဉာဏ်စမ်းပဟေဠိ
သင်တန်းပို့ချသူ မှတ်စုများ-
[bookmark: _Hlk93478716]သင်တန်းသားများသည် ဖော်ပြချက်တစ်ခုစီအတွက် မှန်/မှား အဖြေတစ်ခု သတ်မှတ်သင့်သည် - ၎င်းတို့သည် အဘယ်ကြောင့် မှန် သို့မဟုတ် မှားကို ရွေးချယ်ခဲ့ကြောင်း ရှင်းပြနိုင်ရမည်ဖြစ်ပြီး ၎င်းတို့၏ တုံ့ပြန်မှုများကို ပြန်ဆွေးနွေးသည့်အခါ သဘောတူ/မတူ မေးမြန်းခြင်းဖြင့် ပါဝင်သူများနှင့် အပြန်အလှန် ဆက်သွယ်မှုကို အားပေးပြီး ပွင့်လင်းစွာ ဆွေးနွေးရန် တိုက်တွန်းရမည်-
လူကိုယ်တိုင်တက်ရောက်သော သင်တန်းပို့ချမှု မှတ်စုများ-
မေးခွန်းများကို အသံထွက်ဖတ်ပါ၊ ပရိသတ်ထဲမှ 'မှန်' ဟု မဲပေးသူအား လက်မြှောက်ပြရန် တောင်းဆိုပါ - ရေတွက်ပါ။ ထို့နောက် အဖြေအဖြစ် 'မှား' ကို မဲပေးသူအား မေးပါ။ မေးခွန်းတစ်ခုစီအတွက် အများစုမဲကို တွက်ချက်ပြီး သက်ဆိုင်ရာအတိုင်း ဆွေးနွေးပါ။ ဘာကြောင့် မှန်တယ်လို့ ထင်ကြတာလဲ။ ဘာကြောင့် မှားတာလဲ။ ထို့နောက် ပေးထားသော မှန်ကန်သောအဖြေနှင့် ရှင်းလင်းချက်ဖြင့် အကျဉ်းချုပ်ပါ။ 
အွန်လိုင်းပို့ချမှု မှတ်စုများ-
MS Teams စစ်တမ်းကို ဤဆလိုက်အတွက် ဖွင့်ရမည် - သင်တန်းသားများအား စစ်တမ်းကို မည်သို့အသုံးပြုရမည်ကို ရှင်းပြပြီး မေးခွန်းတစ်ခုစီအတွက် မှန်/မှား ဖြေဆိုရန် ၃ မိနစ် အချိန်ပေးပါ။ စစ်တမ်းမှ အချက်အလက်များကို စုဆောင်းပြီးသည်နှင့် ရလဒ်များကို အသံထွက်ပြီး ဆွေးနွေးပါ။

မှတ်ချက်၊ သင်တန်းသားအနည်းငယ်အတွက်၊ ၎င်းတို့သည် စာကြောင်းတစ်ကြောင်းစီအတွက် ချတ်ဘောက်စ် တွင် မှန်သည် သို့မဟုတ် မှားသည်ကို ဖော်ပြနိုင်ပြီး အများစုကို အကျဉ်းချုပ်ပြီး အဘယ်ကြောင့်ဆိုသည်ကို မေးမြန်းနိုင်ပါသည်။
 


1. ဘေးဒုက္ခခံရသည့် လူဦးရေများထံမှ တုံ့ပြန်ချက်ရရှိရန် တုံ့ပြန်ချက်လမ်းကြောင်း တစ်ခုတည်းကို အသုံးပြုခြင်းသည် လုံလောက်ပါသည် 
(မှားသည် - 	မသန်စွမ်းသူအချို့သည် ရုပ်ပိုင်းဆိုင်ရာ သို့မဟုတ် ဆက်သွယ်ရေးဆိုင်ရာ အတားအဆီးများနှင့် ရင်ဆိုင်ရနိုင်သောကြောင့် 	လုပ်ငန်းစဉ်ကို အပြည့်အဝ လွယ်ကူစွာအသုံးပြုနိုင်စေရန်အတွက် ကွဲပြားသော တုံ့ပြန်ချက်လမ်းကြောင်းများ လိုအပ်ပါသည်။)
၂။  လူမှုပတ်ဝန်းကျင်၏ ခွဲခြားဆက်ဆံတတ်သော အမြင်များ သည် မသန်စွမ်းသူများအတွက် လူထုပူးပေါင်းဆောင်ရွက်မှု လုပ်ငန်းစဉ်များတွင် ပါဝင်နိုင်ရန် အတားအဆီး တစ်ခု ဖြစ်စေပါသည်
(မှန်သည် - လူများသည်  ဒီဆွေးနွေးပွဲတွေက မသန်စွမ်းများအတွက် မဟုတ်ကြောင်း တိုက်ရိုက် သို့မဟုတ် သွယ်ဝိုက်၍ ဆက်သွယ်ပြောဆိုကြသည့်အခါ မသန်စွမ်းသူများသည် စိတ်မကောင်းဖြစ်ကြလိမ့်မည်။) 

၃။ မသန်စွမ်းသူများ၏ ဦးစားပေးမှုများကို ဖော်ထုတ်ရန်အတွက် ၎င်းတို့နှင့် တိုက်ရိုက်ထိတွေ့ဆက်ဆံရန် လိုအပ်ပါသည်။ 
(မှန်သည် - မသန်စွမ်းသူများအကြား မတူကွဲပြားမှုကို ကိုယ်စားပြုကြောင်း သေချာစေရန် လိုအပ်သော်လည်း ၎င်းသည် တုံ့ပြန်ချက်ရရှိရန် ကောင်းမွန်သော နည်းလမ်းတစ်ခု ဖြစ်နိုင်သည်။)
၄။ မသန်စွမ်းသူများ၏ စိုးရိမ်ပူပန်မှုများကို နားလည်ရန် ထိရောက်သောနည်းလမ်းတစ်ခုမှာ လူ့အဖွဲ့အစည်းခေါင်းဆောင်များနှင့် တိုင်ပင်ဆွေးနွေးခြင်းဖြစ်သည်။ 
(မှားသည် - လူ့အဖွဲ့အစည်း ခေါင်းဆောင်များသည် ရပ်ရွာရှိ ကွဲပြားမှုကို ကိုယ်စားပြုလေ့ မရှိဘဲ မသန်စွမ်းသူများ၏ လိုအပ်ချက်များနှင့် ဦးစားပေးမှုများကို မသိရှိနိုင်ကြပေ။)

ဆလိုက် ၉- အကျုံးဝင်ပါဝင်သော AAP ဆိုတာဘာလဲ 
သင်တန်းပို့ချသူ မှတ်စုများ-
ဘေးဒုက္ခခံရသည့်လူဦးရေအတွက် တာဝန်ရှိခြင်း (AAP) ကို လူသားချင်းစာနာထောက်ထားမှုဆိုင်ရာ လုပ်ဆောင်ပေးသူများမှ ၎င်းတို့ကူညီလိုသူများထံမှ တာဝန်ယူမှု၊ တာဝန်ခံမှုပေးခြင်းနှင့် တာဝန်ယူမှုရှိရှိ လုပ်ပိုင်ခွင့်ကိုအသုံးပြုရန် တက်ကြွသော ကတိကဝတ်တစ်ခု။”ဟု နားလည်နိုင်ပါသည် (IASC လမ်းညွှန်ချက်များ)။
ဘေးဒုက္ခခံရသည့် လူဦးရေအတွက် တာဝန်ရှိခြင်းသည် ထိခိုက်ခံရသူ လူ့အဖွဲ့အစည်း တစ်ခုလုံး၏ အခွင့်အရေးများ၊ ဂုဏ်သိက္ခာနှင့် ကာကွယ်စောင့်ရှောက်ရေးကို အဓိကထားလုပ်ဆောင်ပါသည်။ ဤကတိကဝတ်ကို ပြီးမြောက်အောင်မြင်စေရန်အတွက် အစိုးရများ၊ အလှူရှင်များနှင့် အကူအညီပေးသူများ အပါအဝင် ပါဝင်ပတ်သက်သည့် သက်ဆိုင်သူအားလုံးသည် လူများကို လူသားချင်းစာနာထောက်ထားမှုဆိုင်ရာ လုပ်ဆောင်မှု၏ ဗဟိုချက်တွင်ထားရှိရန်အတွက် ၎င်းတို့၏ စွမ်းအားနှင့် အရင်းအမြစ်များကို အသုံးပြုရန် ကတိပြုရမည်။ 
၎င်းတွင် မသန်စွမ်းသူများအပါအဝင် ဘေးကျပ်နံကျပ်ကာလ ဒဏ်ခံရသော အုပ်စုအားလုံးသည် တတ်နိုင်သမျှအကောင်းဆုံး ရလဒ်များရရှိစေဖို့ သေချာစေရန် တာဝန်ရှိသည်။
လူသားချင်းစာနာထောက်ထားမှုဆိုင်ရာ လုပ်ဆောင်ပေးသူများ၏ လုပ်ငန်းတွင် ဘေးဒုက္ခခံရသည့် လူ့အဖွဲ့အစည်းများအနေဖြင့် ၎င်းတို့၏တန်ဖိုးနှင့် ပံ့ပိုးမှုများကို လေးစားကာ ၎င်းတို့၏ အခွင့်အရေးများကို ထိန်းသိမ်းပြီး ပါဝင်စေသည့်အဆင့်အထိ ပြောဆိုခွင့်ရှိစေရန် ကျွန်ုပ်တို့ မည်သို့သေချာစေမည်နည်း။
၁။ တာဝန်ယူခြင်း- (ဆလိုက်ပေါ်ရှိ အမှတ် ၁)
· မသန်စွမ်းသူများအား သင့်လုပ်ဆောင်ချက်များအပေါ် စိစစ်အကဲဖြတ်ရန်နှင့် တုံ့ပြန်ချက်ပေးရန် အခွင့်အရေးပေးပါ။ (ဆိုလိုသည်မှာ ဘေးဒုက္ခခံရသည့် လူဦးရေများအနေဖြင့် ကဏ္ဍအလိုက်စံနှုန်းများ၊ မူများ နှင့် တုံ့ပြန်ချက်များပေးသည့် နည်းလမ်းများအပြင် ဦးစားပေးမှုများနှင့် နှစ်သက်မှုများကို ဖော်ပြနိုင်သည့် နည်းလမ်းများအကြောင်း အချက်အလက်များရရှိစေခြင်း)
၂။ ရှင်းလင်းတင်ပြခြင်း- (ဆလိုက်ပေါ်ရှိ အမှတ် ၂)
· မသန်စွမ်းသူများအား ဆုံးဖြတ်ချက် ချမှတ်ခြင်းလုပ်ငန်းစဉ်တွင် ၎င်းတို့၏ မတူကွဲပြားမှုအားလုံးက လွှမ်းမိုးမှုရှိစေရန် လုပ်ဆောင်ပါ (ဆိုလိုသည်မှာ ဘေးဒုက္ခခံရသည့် လူဦးရေသည် လူသားချင်းစာနာထောက်ထားမှုဆိုင်ရာ အစီအစဉ်များတွင် အဓိပ္ပာယ်ရှိသော ပါဝင်ဆောင်ရွက်မှုရှိစေရန်နှင့် ၎င်းတို့၏ တုံ့ပြန်ချက်များအပေါ်တွင် အရေးယူလုပ်ဆောင်နိုင်စေရန် သေချာစေခြင်း)
၃။ စာရင်းရှင်းတမ်းတင်ခြင်း- (ဆလိုက်ပေါ်ရှိ အမှတ် ၃)
· အချက်အလက်များကို မသန်စွမ်းသူများထံ လွယ်ကူစွာအသုံးပြုနိုင်သော ပုံစံဖြင့် ပွင့်လင်းမြင်သာစွာနှင့် ထိရောက်စွာ မျှဝေပါ။ 

ယင်းသို့အောင်မြင်ရန်အတွက် လူသားချင်းစာနာထောက်ထားမှုဆိုင်ရာ လုပ်ဆောင်မှုတွင်ပါဝင်သော အေဂျင်စီများနှင့် ပါဝင်ပတ်သက်သည့် သက်ဆိုင်သူများအကြား ပေါင်းစပ်ညှိနှိုင်းဆောင်ရွက်မှု လိုအပ်ပြီး အကျုံးဝင်ပါဝင်သော အစီအစဉ်ရေးဆွဲခြင်းဆိုင်ရာ အချက်အလက်များကို ခွဲခြမ်းစိတ်ဖြာခြင်းနှင့် အသုံးပြုခြင်းအတွက် ထိရောက်သော မဟာဗျူဟာတစ်ခု လိုအပ်ပါသည်။ 
AAP ယန္တရားများတွင် အောက်ပါတို့ ပါဝင်သည်-
· မတူကွဲပြားသော တုံ့ပြန်ချက်နှင့် တိုင်ကြားချက်များ ယန္တရားများ (ဥပမာ- အရေးပေါ်ဖုန်းလိုင်းများ၊ အကြံပြုချက်ပုံးများ၊ ရေဒီယိုခေါ်ဆိုမှု အစီအစဉ်များ၊ လူ့အဖွဲ့အစည်းများထံ ဆက်သွယ်ခြင်းနှင့် တုံ့ပြန်ချက်များ စုဆောင်းရန် အခြားနည်းလမ်းများ)
· ပုံမှန် လူ့အဖွဲ့အစည်း ပါဝင်ပတ်သက်မှု လုပ်ငန်းစဉ်များ
(PSEA အကြောင်း မေးခွန်းများရှိပါက AAP နှင့် သက်ဆိုင်သော်လည်း ဤ သင်ခန်းစာတွင် သီးခြားဆွေးနွေးမည်မဟုတ်ကြောင်း မှတ်သားပါ။) PSEA သည် သီးခြားလေ့ကျင့်မှု လိုအပ်မည့် ခေါင်းစဉ်ကြီးတစ်ခုဖြစ်သည်။ သို့သော် AAP ကို ပိုမိုအကျုံးဝင်ပါဝင်လာစေရန် လုပ်ဆောင်ချက်များသည် PSEA တွင် အကျုံးဝင်ပါဝင်မှုရှိရန်လည်း ကူညီပေးပါလိမ့်မည်။

[bookmark: _Hlk93496381]ဆလိုက် ၁၀- တုံ့ပြန်ချက်နှင့် တိုင်ကြားချက်လုပ်ငန်းစဥ်များကို အသုံးပြုရာတွင် ကြုံတွေရသည့်  အတားအဆီးများကို ရှာဖွေဖော်ထုတ်ခြင်းနှင့် ဖြေရှင်းခြင်း
သင်တန်းပို့ချသူ မှတ်စု-
ဤဆလိုက်အတွက်-
1. ပေါ်လာတဲ့ ပထမဆုံး အတားအဆီးကို စာရင်းပြုစုပြီး ဖတ်ပါ။ 
2. သင်တန်းသားများအား ၎င်းတို့၏အလုပ်မှ သီးခြားဥပမာများကို မျှဝေရန် တောင်းဆိုပါ
3. ထို့နောက် သင်တန်းသားများအား အတားအဆီးများကို ဖယ်ရှားရန် သို့မဟုတ် လျှော့ချရန်အထောက်အကူဖြစ်စေသော အချက်များ/အဆင့်များကို အကြံပြုရန် တောင်းဆိုပါ (MDA များကို သတိပေးရန်- လုပ်ပိုင်အာဏာအပ်နှင်းထားခြင်း၊ လူသားချင်းစာနာထောက်ထားမှုဆိုင်ရာ လုပ်ဆောင်ပေးသူများ၏ စွမ်းရည်မြှင့်တင်ခြင်းနှင့် အဓိပ္ပာယ်ရှိသော ပါဝင်ဆောင်ရွက်မှုစသည်...)
ပိတ်ကားပေါ်တွင် အဖြေနှင့် ရှင်းလင်းချက်ကို ပြပါ
· အတားအဆီး ၁-  သတင်းအချက်အလက်နှင့် ဆက်သွယ်ရေး အတားအဆီး   
· အထောက်အကူဖြစ်စေသော အချက်များ- 
· မသန်စွမ်းသူများ နှစ်သက်ရာ လမ်းကြောင်းများတွင် ၎င်းတို့နှင့် တိုင်ပင်ဆွေးနွေးပါ။ 
· တုံ့ပြန်ချက်နှင့် တိုင်ကြားမှု ယန္တရားများအကြောင်း အချက်အလက်များကို ရရှိနိုင်သော ပုံစံအမျိုးမျိုးဖြင့် ပံ့ပိုးပေးပြီး မသန်စွမ်းသူများအတွက် ပြင်ပဆက်သွယ်ရေးတွင် အဓိကထားဆောင်ရွက်ပါ။

· အတားအဆီး ၂- အဖြေ- အဆိုးမြင်စိတ်သဘောထား အယူအဆများဆိုင်ရာ အတားအဆီး
· အထောက်အကူဖြစ်စေသောအချက်- ဝင်ရောက်အသုံးပြုခွင့်အတွက် အတားအဆီးများကို ဖော်ထုတ်ပြီး ဖယ်ရှားပါ 

ဆလိုက် ၁၁- အတားအဆီးများကို ရှာဖွေဖော်ထုတ်ခြင်းနှင့်  ဖြေရှင်းဆောင်ရွက်ခြင်း 
သင်တန်းပို့ချသူ မှတ်စု-
ပိတ်ကားပေါ်တွင် အဖြေနှင့် ရှင်းလင်းချက်ကို ပြပါ
· အတားအဆီး ၃- ရုပ်ပိုင်းဆိုင်ရာ အတားအဆီး
· အထောက်အကူဖြစ်စေသောအချက်- ဝေးလံသောခရီးများကို သွားလာရာတွင် အတားအဆီးများနှင့် ရင်ဆိုင်နေရသူများအတွက် သယ်ယူပို့ဆောင်ရေး ပံ့ပိုးပေးပါ။

· အတားအဆီး ၄- အဆိုးမြင်စိတ်သဘောထား အယူအဆဆိုင်ရာ အတားအဆီး 
· အထောက်အကူဖြစ်စေသောအချက်- မသန်စွမ်းများအတွက် အခွင့်အရေးများနှင့် စွမ်းရည်များအပေါ် အသိပေးလှုံ့ဆော်ခြင်း

ဆလိုက် ၁၂- AAP ယန္တရားများသည် ပိုမိုအကျုံးဝင်ပါဝင်လာအောင် ဘယ်လိုလုပ်ရမလဲ။ 
သင်တန်းပို့ချသူ မှတ်စုများ-
ဘေးဒုက္ခခံရသည့်လူဦးရေများအတွက် တာဝန်ရှိခြင်း (AAP) ကို လူသားချင်းစာနာထောက်ထားမှုဆိုင်ရာ လုပ်ဆောင်ပေးသူများသည် ၎င်းတို့ ကူညီလိုသူများ၏ တာဝန်ယူမှု၊ တာဝန်ခံမှုပေးမှုနှင့် တာဝန်ယူမှုရှိရှိ လုပ်ပိုင်ခွင့်ကိုအသုံးပြုရန် တက်ကြွသောကတိကဝတ် တစ်ခုအဖြစ် နားလည်နိုင်သည်။” (IASC လမ်းညွှန်ချက်)။
အသုံးချခြင်း နှင့် ပါဝင်ဆောင်ရွက်ခြင်းတွင် တစ်သမတ်တည်းရှိမှုတို့ကို အဓိကအချက်များဖြင့် မီးမောင်းထိုးပြသည့် အချက်တစ်ခုစီကို သင်တန်းပို့ချသူသည် ရှင်းပြရမည်

[bookmark: _Hlk93496612]ဆလိုက် ၁၃- အဖွဲ့လိုက်လေ့ကျင့်ခန်း- အကြံပြုချက်နှင့် တုံ့ပြန်ချက်ပုံး
သင်တန်းပို့ချသူ မှတ်စုများ-
သင်တန်းသားများကို အုပ်စု ၂ စု ခွဲပါ။ အဖွဲ့တစ်ဖွဲ့စီသည် လေ့ကျင့်ခန်းပြုလုပ်ရန် အချိန် ၁၅ မိနစ် ရှိကြောင်း ရှင်းပြပါ။အွန်လိုင်းပို့ချမှု မှတ်စုများ-
MS Teams ခွဲထွက်ခန်းများကို သင်တန်းသားများ မေးခွန်းများကို ဆွေးနွေးပြီး အဖြေများကို ရွေးချယ်ထားသော ပြောရေးဆိုခွင့်ရှိသူမှတစ်ဆင့် အသံထွက် သို့မဟုတ် ချက်လုပ်ဆောင်ချက်တွင် တင်ပြနိုင်သည့် တင်ပြနိုင်စေရန် ဖန်တီးထားရမည်။

လူကိုယ်တိုင်တက်ရောက်သော သင်တန်းပို့ချမှု မှတ်စုများ-
ပရိသတ်ကို အုပ်စု ၃ စု ခွဲပါ - ၎င်းတို့သည် မေးခွန်းများကို ပြန်လည်သုံးသပ်ရန်နှင့် မျှဝေရန် အဖြေများကို ပြင်ဆင်ရန် အတူတကွ ထိုင်နိုင်သည် (၎င်းတို့သည် မျှဝေရန် ပြောရေးဆိုခွင့်ရှိသူတစ်ဦးကို ရွေးချယ်ရမည်) 


အကူအညီလိုအပ်ပါက IASC လမ်းညွှန်ချက်များနှင့် IRC လမ်းညွှန်ချက်များကို ရည်ညွှန်းရန် ၎င်းတို့ကို သင် တိုက်တွန်းနိုင်ပါသည်။
IASC တာဝန်ခံမှုနှင့် အကျုံးဝင်ပါဝင်မှု အရင်းအမြစ်များပေါ်တယ်-
https://interagencystandingcommittee.org/iasc-revised-aap-commitments-2017-including-guidance-note-and-resource-list
IRC (နိုင်ငံတကာကယ်ဆယ်ရေးကော်မတီ) အလုံးစုံပါဝင်သော သုံးစွဲသူတုံ့ပြန်မှုလမ်းညွှန်-  https://www.rescue.org/sites/default/files/document/6040/irccrguidance-screen.pdf


ဆလိုက် ၁၄- အုပ်စု ၁ လုပ်ငန်းတာဝန်

[bookmark: _Hlk91019920]သင်တန်းပို့ချသူ မှတ်စုများ-  
အဖွဲ့ ၁ အား လုပ်ငန်းတာဝန်များကို ဖတ်ပြပါ - နားလည်မှု ရှိမရှိ စစ်ဆေးပါ။ ဆွေးနွေးဖို့ အချိန် ၁၅ မိနစ် ရှိတယ်လို့ ပြောပြီးရင် ပြောဆိုခွင့်ရှိသူက တုံ့ပြန်မှုကို သင်တန်းသားများနဲ့ မျှဝေရပါမည်။
ပြောဆိုခွင့်ရှိသူ တစ်ဦးချင်းစီအတွက် တင်ပြရန်နှင့် သင်တန်းသားအားလုံး ဝင်ရောက်ဆွေးနွေးရန် ၁၀ မိနစ်အချိန်ပေးပါ။ 
သင်တန်းပို့ချသူ အသုံးပြုရန်အတွက် အဖြေလမ်းညွှန်ချက်များ-
မသန်စွမ်းတွေ ဘယ်လိုအတားအဆီးတွေနဲ့ ရင်ဆိုင်ရနိုင်မလဲ။
ဥပမာ - လွယ်ကူစွာဝင်ရောက်နိုင်မှုဆိုင်ရာ အတားအဆီးများ (တည်နေရာနှင့် ဆက်သွယ်ရေးပုံစံ - လှေကားများ၊ လမ်းညွှန်ဆိုင်းဘုတ်များ၊ ပုံစံများ စသည်)၊ အဖွဲ့လိုက် ဆွေးနွေးမှုဖိုရမ်များသည် အကျုံးဝင်ပါဝင်မှု မရှိနိုင်ပါ (ဥပမာ - လွယ်ကူစွာအသုံးပြုနိုင်သော ဆက်သွယ်ရေး၊ မသန်စွမ်း လူငယ်များအပေါ် လွဲမှားစွာ ထင်မြင်၍ ကွဲပြားစွာ ဆက်ဆံခြင်း)
ဘယ်လိုလုပ်ဆောင်ချက်တွေကို အကြံပြုလိုပါသလဲ။ 
အကျုံးဝင်ပါဝင်နိုင်ပြီး လွယ်ကူစွာအသုံးပြုနိုင်သော တုံ့ပြန်ချက်နှင့် တိုင်ကြားမှုယန္တရားများ (MP) ကို မည်သို့အကောင်းဆုံးဖြစ်စေရန် မသန်စွမ်းလူငယ်များနှင့် တိုက်ရိုက် တိုင်ပင်ဆွေးနွေးပါ။ မသန်စွမ်းလူငယ်များကို ဖော်ထုတ်ရန်နှင့် လုပ်ငန်းစဉ်စသည်တို့ကို တိုင်ပင်ဆွေးနွေးရန် OPD နှင့် အခြားကိုယ်စားလှယ်အဖွဲ့များထံ ချဉ်းကပ်ပါ။ (MP)၊ နေရာဒေသနှင့် ဆက်သွယ်ရေး နှစ်မျိုးစလုံးတွင် တုံ့ပြန်ချက်ယန္တရားများ - တုံ့ပြန်ချက် ရွေးချယ်စရာမျိုးစုံ (ဥပမာ- အွန်လိုင်း၊ ဖုန်းဖြင့်၊ အရေးပေါ်လိုင်း စသည်ဖြင့်) ဝင်ရောက်ကြည့်ရှုနိုင်စေရန် သေချာစေပါ (RB)၊ လူသားချင်းစာနာထောက်ထားမှုဆိုင်ရာ ပါဝင်ပတ်သက်သည့် သက်ဆိုင်သူများ စသည်တို့အား မသန်စွမ်းမှုဆိုင်ရာ ယုံကြည်မှု လေ့ကျင့်သင်ကြားပေးပြီး ဝန်ထမ်းဖြည့်စွက်ခြင်းတွင် မသန်စွမ်းသူများကို ထည့်သွင်းရန် သေချာစေပါ စသည်ဖြင့်။ (CD)
· MP – အဓိပ္ပာယ်ရှိသော ပါဝင်မှု
· RB – အတားအဆီးများ ဖယ်ရှားခြင်း
· CD – စွမ်းရည် ဖွံ့ဖြိုးတိုးတက်မှု

ဆလိုက် ၁၅ အုပ်စု ၂ လေ့ကျင့်ခန်း
သင်တန်းပို့ချသူ မှတ်စုများ-
အုပ်စု ၂ အတွက်- 
· ပိတ်ကားပေါ်တွင် ဖော်ပြထားသည့်အတိုင်း အခြေအနေကို ရှင်းပြပါ 
· မေးခွန်းများကို နောက်ဆလိုက်တွင် ထင်ဟပ်စေသည်

ဆလိုက် ၁၆- အုပ်စု ၂ လုပ်ငန်းတာဝန်
သင်တန်းပို့ချသူ မှတ်စုများ-  
အဖွဲ့ ၂ အား လုပ်ငန်းတာဝန်များကို ဖတ်ပြပါ - နားလည်မှု ရှိမရှိ စစ်ဆေးပါ။ ဆွေးနွေးဖို့ အချိန် ၁၅ မိနစ် ရှိတယ်လို့ ပြောပြီးရင် ပြောဆိုခွင့်ရှိသူက တုံ့ပြန်မှုကို သင်တန်းသားများနဲ့ မျှဝေရပါမည်။
ပြောဆိုခွင့်ရှိသူ တစ်ဦးချင်းစီအတွက် တင်ပြရန်နှင့် သင်တန်းသားအားလုံး ဝင်ရောက်ဆွေးနွေးရန် ၁၀ မိနစ်အချိန်ပေးပါ။ 

အသုံးပြုရန် အဖြေလမ်းညွှန်ချက်များ-
မသန်စွမ်းသူများအတွက် သတင်းအချက်အလက်မျှဝေခြင်းဆိုင်ရာ ချဉ်းကပ်မှုများတွင် အလားအလာရှိသော မည်သည့်အတားအဆီးများကို သင်ဖော်ထုတ်နိုင်သနည်း 
· အစည်းအဝေး ကျင်းပရာနေရာကို လှေကားအသုံးပြုရန် အခက်အခဲရှိသူများအတွက် အလွယ်တကူ မသွားရောက်နိုင်ပါ။ မသန်စွမ်းသူများအပေါ်  ခွဲခြားဆက်ဆံမှုကြောင့် ၎င်းတို့သည် ရပ်ရွာအစည်းအဝေးများ တက်ရောက်နိုင်ခြင်းမရှိပါ၊ အစည်းအဝေးတွင် ပြောဆိုဆက်သွယ်မှုသည်လည်း အကြားအာရုံချို့ယွင်းသူများအတွက် မလွယ်ကူနိုင်ပါ။ အမြင်အာရုံချို့ယွင်းသူများ သို့မဟုတ် မိုဘိုင်းဖုန်းများ အသုံးမပြုနိုင်သူများအတွက် SMS ကို အသုံးပြု၍မရပါ
MDA များကို ထည့်သွင်းစဉ်းစားပြီး လူ့အဖွဲ့အစည်းများနှင့် သတင်းအချက်အလက် မျှဝေရာတွင် ပိုမိုအကျုံးဝင်ပါဝင်မှုရှိသော ချဉ်းကပ်မှုတစ်ခုအတွက် မည်သည့်လုပ်ဆောင်ချက်များကို ထည့်သွင်းစဉ်းစားမည်နည်း
·  ယခင်အဖွဲ့လိုက်လှုပ်ရှားမှုကို ရည်ညွှန်းပါ 
ဆလိုက် ၁၇- တုံ့ပြန်ချက်ဆွေးနွေးပွဲ
သင်တန်းပို့ချသူ မှတ်စု- (အချိန်ခွဲဝေမှု- မိနစ် ၂၀)
အဖွဲ့တစ်ဖွဲ့စီအား ၎င်းတို့အား ပေးအပ်ထားသော မေးခွန်း/တာဝန်အတွက် ၎င်းတို့၏အဖြေများကို တင်ပြရန် ၅ မိနစ်နှင့် မေးခွန်းများ နှင့် ဆွေးနွေးမှုများအတွက် ၅ မိနစ် အချိန် ပေးပါ။
အုပ်စု ၁ မှစတင်ပါ - ပြောဆိုခွင့်ရှိသူအား တင်ပြရန်တောင်းဆိုပြီးနောက် ကျေးဇူးတင်စကားပြောကြားပြီး အဖြေများနှင့် သင်ယူမှုများကို ရှင်းလင်းစေရန် သို့မဟုတ် ချဲ့ထွင်ရန် အခြားအဖွဲ့အား မေးခွန်းများမေးရန် တိုက်တွန်းပါ။
ထို့နောက် အုပ်စု ၂ သို့ ရွှေ့ပါ- အဖွဲ့ ၂ မှ ပြောဆိုခွင့်ရှိသူအား တင်ပြရန် တောင်းဆိုပြီး ကျေးဇူးတင်ကြောင်း ပြောကြားပါ၊ ပြီးလျှင် အခြားအဖွဲ့အား မေးခွန်းများ မေးမြန်းရန် အားပေးပါ စသဖြင့်
ဆလိုက် ၁၈- အဓိက သင်ယူမှု
သင်တန်းပို့ချသူ မှတ်စု-
အဓိကအချက်များကို နားလည်ခြင်း ရှိမရှိ စစ်ဆေးပါ။
ဆလိုက် ၁၉- သင်တန်းစီးရီးရှိ သင်ခန်းစာအားလုံးအတွက် ခြုံငုံသုံးသပ်ချက်
ဆလိုက် ၂၀- မေးခွန်းများ
ဆလိုက် ၂၁- နောက်ထပ်အရင်းအမြစ်များ

[bookmark: _Hlk91155731][bookmark: _Hlk91089650]လေ့ကျင့်ရေးပြီးဆုံးခြင်း
အပြီးသတ်သည်-
ဦးဆောင်ဆွေးနွေးသူမှ လူကိုယ်တိုင်တက်ရောက်မှုတွင် ပြောကြားရန်-
ပါဝင်ဆောင်ရွက်ပေးတဲ့အတွက် ကျေးဇူးတင်ပါတယ်၊ ပေးအပ်ထားတဲ့ အကဲဖြတ်ပုံစံကို ဖြည့်စွက်ပေးပါ
အွန်လိုင်းတွင် သင်တန်းပို့ချသူမှ ပြောကြားရန်-
ပါဝင်ဆောင်ရွက်ပေးတဲ့အတွက် ကျေးဇူးတင်ပါတယ်။ ကျွန်ုပ်တို့သည် အကဲဖြတ်ပုံစံကို သင့်ထံ ပေးပို့ပါမည်၊ ကျေးဇူးပြု၍ ဖြည့်စွက်ပြီး ပြန်ပို့ပေးပါ။

